- Hindi News
- National
- मेनपानी में प्रधानमंत्री आवास का काम शुरू, मटेरियल टेस्टिंग में पारदर्शिता का अभाव
मेनपानी में प्रधानमंत्री आवास का काम शुरू, मटेरियल टेस्टिंग में पारदर्शिता का अभाव
कनेरादेव के बाद मेनपानी की साइट पर भी प्रधानमंत्री आवासों का काम शुरू हो गया है। यहां अहमदाबाद की मोंटीकार्लो कंपनी करीब 1400 आवास बनाएगी। इनमें एमआईजी व एलआईजी क्वार्टर भी शामिल हैं। 10 दिन पहले साइट को क्लीयर करने के बाद ब्लॉक के लिए पिलर खड़े किए जा रहे हैं। ठेकेदार को 18 महीने की टाइम लिमिट दी गई है। 4 मार्च को मुख्यमंत्री शिवराज सिंह चौहान प्रधानमंत्री आवासों का भूमिपूजन करेंगे। निगम इसकी तैयारी कर रहा है।
दोनों साइटों पर मटेरियल की टेस्टिंग को लेकर पारदर्शिता नहीं दिख रही। जो मटेरियल उपयोग किया जा रहा है, क्यूब टेस्ट के लिए भी वही रखा गया है इसकी निगम की तरफ से मॉनीटरिंग ही नहीं की जा रही। उधर कनेरादेव की साइट तक पहुंचने के लिए रास्ता बेहद संकरा होने से हादसे का डर बना हुआ है। कनेरादेव साइट के प्रोजेक्ट मैनेजर चंद्रशेखर ने बताया कि साइट तक मटेरियल व मशीनरी ले जाने में खासी परेशानी आ रही है।
निगम की तरफ से नहीं हो रही मॉनीटरिंग प्रधानमंत्री आवास की साइट पर सही ढंग से माॅनीटरिंग नहीं की जा रही। इसकी बड़ी वजह है इंजीनियर पर काम का अत्यधिक प्रेशर। प्रोजेक्ट सेल के एक मात्र ईई विजय दुबे व एई संजय तिवारी पर केंद्र सरकार की तमाम योजनाओं की जिम्मेदारी है।
साइट पर मटेरियल ले जाने में आ रही परेशानी
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva